《龙多仙》
宋代·刘望之

金船载山知有无，大千浮空佛所书。
何人夜继海山臂，一手挈置西南隅。
白虹发晴涪水现，翠凤下晓巴山趋。
亮哉何邦实有此，但恐□舞皆凡姝。
已从上头收浩荡，更著幽处藏萦纡。
冯仙观中柏摩月，静老岩下泉跳珠。
霜荷千树小雨暗，野竹万个秋风□。
石囷□不了岁事，丹灶肯为凡人炉。
惜无数桃出山崦，来藉芳草开春壶。
从来山僧野道士。畏客誓不荒榛芜。
问谁结屋据雄会，邑中令君秦大夫。
此郎平生眼如鹘，视此亦足知远园。
挽衣留客来置酒，要看碧浪摧天吴。
我亦为渠脚力轻，拄杖插到青云孤。
酒酣抚槛叫落日，共闵此世真区区。
真须举臂游汗漫，莫向人间堕履凫。

作者简介：刘望之，字观堂，四川省泸州市合江县人，宋绍兴（1131-1162）进士。官南平军教授，任期文化丕变，后迁秘书省正字。公余引吟，著《观堂唱集》己失，“名重一时。”存诗、词各一。